**A fogászat helyzete – Délegyháza 2018. január**

Tisztelt Polgármester Úr!

Tisztelt Egészségügyi Bizottság, Tisztelt Képviselőtestület!

Cégünk, a DR TOLDI DENTAL 2016 szeptemberétől vette át a fogászati alapellátást Délegyházán.

Az első teljes évünk a 2017-es év volt.

2017-ben 3886 fogászati esetet láttunk el. Ez napi átlagosan 10-14 pácienst jelentett. Fogászati szűrést végeztünk az Általános Iskola és Óvoda osztályaiba és csoportjaiba tartozó gyermekeknek.

Sajnos a fogászat eszközei közül a nyomtatót és 2 fogászati kézidarabot is le kellett selejteznünk, ezek pótlásáról Cégünk gondoskodott, az éves leltárban ezt jeleztük.

Kezdetben hirtelen nagy volt a napi betegforgalmunk, hirtelen sok páciens szeretett volna fogászatra jönni. Ezúton is köszönjük a bizalmat.

A nagy érdeklődés miatt az előjegyzéseink hosszúra nyúltak, sok páciens előjegyzés nélkül jelent meg a rendeléseken, ami csúszásokat jelentett a napi betegforgalomban. Előfordult, hogy hosszú várakozási időt tapasztaltak a pácienseink mind a napi, mind az előjegyzéses ellátás területén.

Sajnos ez az állami – de még a magán egészségügyben is jellemző a mai Magyarországon, kevés az egészségügy kapacitása.

A zökkenőmenetes betegellátás érdekében igyekeztünk a kapacitásainkat növelni, így dr Szántó Róbert doktor Úr mellett, dr Szőke Emese doktornő szolgálatba állásával a kötelező 5 fogászati műszakot 8-ra tudtuk emelni.

Az év végén dr Szőke Emese doktornő kötelező tanulmányi szabadságon, továbbképzésen vett részt, várhatóan februártól tud újra visszatérni a délegyházi rendelőbe, és így a kapacitásainkat újra növelni tudjuk.

**A betegellátás 2017 évi tapasztalatai:**

1. Az iskolafogászatot a pénteki napokon végezzük, az Iskolával és Óvodával támogató és együttműködő a kapcsolat, amit ezúton is köszönünk!
2. A fogászaton továbbra is igyekszünk előjegyzés alapján ellátni a pácienseinket- a fogorvosi munka időigényes, biztosítanunk kell a megfelelő sterilitást, és két páciens között, adminisztratív feladataink is vannak. Az előjegyzett pácienseken kívül nagyon sok sürgős, fogfájós páciens érkezik rendeléseinkre soron kívül, ami felboríthatja előjegyzéseinket. Ehhez kérünk türelmet! A zsúfoltság számunkra is nagyon zavaró, és stresszes!
3. Sok páciens nem hajlandó tudomásul venni, hogy mi is, mint minden állami egészségügyi ellátás (kórház, labor, szakrendelő stb.) munkaidő szerint dolgozunk, és a délelőtti rendeléseinkre is kell, hogy időpontot adjunk. Sokan a munkaidő után szeretnének fogászatra jönni, ami 5-6 óra utáni időpontotokat jelent.

A fogászat ugyanolyan egészségügyi ellátás, mint akármelyik más terület- adunk orvosi igazolást, ha munkaidőben tudunk időpontot adni.

1. Tapasztalataink szerint közel egy év kellett ahhoz a többi rendelőnkben is, hogy a lakosság megszokja az időpont-egyeztetés előnyeit, és a fogfájós pácienseink is „időben” jelentkezzenek és kezdjék meg a kezelést!
2. Igyekszünk az egészségnevelés eszközeivel tájékoztatni és tanácsokkal ellátni a rendelőnk pácienseit a Facebook, ill. ha lehetőségünk van rá a helyi újság oldalain.

Köszönjük az eddigi bizalmat és igyekszünk a legjobb ellátást nyújtani a délegyházi pácienseknek!

Dr Váczi Orsolya- Toldi Dental Fogorvosi Rendelők

2018. január 15.