***Délegyháza Község Önkormányzat***

***Kölcsey Művelődési Központ***

***Éves beszámoló***

***2017.***

**Elérhetőségek:**

2337 Délegyháza

Szabadság tér 1-3

Tel.: 24/212-005

e-mail: kolcseymuvhaz@delegyhaza.hu

**Készítette:**

Szabóné Pál Orsolya

**1. A 2017 évi közművelődési tevékenység értékelése**

**1. 1. A művelődési központ szervezeti felépítése, személyi összetétele**

Az Intézményben 2017-ban személyi változás történt.

Szabóné Pál Orsolya 8 órás státuszban művelődésszervezőként dolgozik, szintén 8 órás státuszban van foglalkoztatva Gáspár Ferencné, takarítói munkakörben.

Az intézményben 2017 évben 1 fő dolgozott a Kulturális Közfoglalkoztatási program keretében: Puskás Mária. Foglalkoztatása, bérezése a Nemzeti Művelődési Intézet feladata, hatásköre. A fenntartó Önkormányzat által 2 fő közfoglalkoztatott került az intézményhez. Lengyel Gáborné és Balázsné Gáspár Gabriella, akik munkájukat napi 8 órában látják el.

**1. 2. Anyagi feltételek alakulása**

A Kölcsey Művelődési Központ gazdálkodását tekintve nem önálló költségvetési intézmény. A feladatok ellátásához szükséges forrást a települési önkormányzat költségvetése biztosítja és ezek hatékony felhasználását a képviselő-testület felügyeli.

**1. 3. Tárgyi feltételek alakulása**

2017-ban nagyobb, az épületet érintő átalakítás nem volt.

A kisebb karbantartások elvégzését az intézmény gondnoka vagy a Községgondnokság munkatársai végezték el.

Az év folyamán sikerült beszerezni olyan tárgyi eszközöket, melyek a napi munkavégzéshez, illetve a rendezvények lebonyolításához szükségesek. Az Érdekeltségnövelő pályázaton nyert pénzből íróasztal székeket, tárgyaló székeket és rendezvény székeket vásároltunk.

**2. A művelődési központ 2017. évi szakmai tevékenységének bemutatása**

**Az Intézmény komolyabb és jelentősebb szakmai munkát 2017. augusztus végéig tudott végezni, mivel a Hunyadi János Általános Iskola átépítése megkezdődött, és helységet kell biztosítanunk 3 osztály számára a 2017 / 2018-as tanévben.**

**2. 1. Ismeretterjesztés**

Az év folyamán több alaklommal tartott ismeretterjesztő összejövetelt az intézmény infrastruktúráját kihasználva a Délegyháza Életháza Klub.

**2.2. Fiataloknak, gyerekeknek szervezett programok**

Kimondottan gyerekeknek szerveztünk kézműves foglalkozásokat, melyeket az általános iskolások részére szerveztük, de ezek a foglalkozások nyitottak voltak a lakosság számára is. Sajnos színházi előadásokat sem az iskolásoknak, sem az óvodásoknak nem sikerült szerveznünk idén sem.

**2.3 Családi programok**

A jelentősebb népszokásokhoz kapcsolódva, azokat feldolgozva családi délutánokat szerveztünk, mint például a Télűző mulatság. Tavasszal megrendeztük a Gyereknapot.

Advent minden hétvégéjén volt rendezvényünk, amely az Idősek napi programtól a Mikulás rendezvényen át a Luca - napi vásárig sokféle programot kínált. Az évet a Mindenki karácsonya zárta, melyen idén is megvalósult a civil szervezetek kínálása, és a karácsonyfa felajánlások.

Az év első felében folytatódott a ***„Bütykölde”*** nevű foglalkozásunkat, melynek hatalmas sikere lett. Lakásdíszeket és ajándéktárgyakat készítettek a résztvevők saját maguk, a mi instrukcióink alapján,

Az ***„Öltészet műhelye”*** foglalkozás is folytatódott, ám év közben – teremhiány miatt – a csoport átment a Református templom közösségi termébe.

**2.4 Buszkirándulások**

***„Kiránduljunk együtt”*** programunk sikere töretlen. 2017-ben is hatalmas volt az igény a délegyházi lakosok közt az ilyen jellegű kikapcsolódásra is.

**2.5 Egyéb kulturális programok, rendezvények**

Összefogtuk, szerveztük és lebonyolítottuk az aktuális nemzeti ünnepek települési szintű megemlékezéseit.

Délegyháza Község Önkormányzata 2017. június 16 – 18**.** között rendezte meg falunapi rendezvénysorozatát, melynek szervezésében és lebonyolításában nagy szerepünk volt.

A település lakóinak visszajelzései alapján sikeres, és nagyon jó hangulatú rendezvény volt a ***XXV.. Délegyházi Napok.***

Ezt erősítették meg a kitelepült árusok, vásározók is, akik megelégedve jelezték, hogy a jövőben is szívesen jönnek Délegyházára.

Hatalmas megtiszteltetés volt szeptember 16-án közreműködni az ***Itt élned, halnod kell*** zenés történelmi előadás délegyházi megvalósulásában.

Rengeteg feladatot adott az esemény a településnek, de büszkén mondhatjuk, hogy minden kihívásnak eleget tudtunk tenni.

***A III. Délegyházi Körtefesztivál*** megrendezésre 2017 szeptember végén volt.

Az előkészületi munkák és a hosszas szervezés után a rendezvény hatalmas sikeresen lezajlott.

***Az Idősek napja*** hagyományosan Advent első hétvégéjén került megrendezésre, melynek szervezésében és lebonyolításában szintén nagy szerepe volt Intézményünknek. 2017-ben az az esemény, mint a többi Adventi program is, a Tornacsarnokban került megrendezésre.

Az év folyamán többször szerveztünk ***színházlátogatást***. Nagy sikere volt ennek a kezdeményezésnek is, hatalmas igény van a rendszeresen szervezett „színházbuszra” a településen.

A kirándulások és a színházlátogatások sikere, és az érdeklődők magas száma annak is köszönhető, hogy a település önkormányzatának döntése értelmében a buszköltséget 2017-ben sem kellett a lakosoknak megfizetni.

**3. Művelődési közösségek, civil szervezetek, klubok, öntevékeny művészeti csoportok, szakkörök**

A művelődési központ 2017-ben az alábbi csoportoknak adott otthont:

***Citera Együttes***

***Margaréta Nyugdíjas Klub***

***Csokréta Asszonyklub***

***Kölcsey Kórus***

***Baba - Mama Klub***

Ide soroljuk az Öltészet műhelye varrótanfolyamot, valamint a Bütyköldét, mely a mi saját elképzeléseink alapján valósul meg.

Több „külsős” csoport is igénybe veszi intézményünket. A hét minden napjára jut több olyan csoport, aki náluk tartja összejövetelét / próbáját:

***Délegyháza Életháza Klub*** - Tóth Ilona

***Aprók tánca - gyermek néptánc csoport*** – Ullmanné Dénes Annamária

***Yaratma és a Szeráj Gyöngyszemei Hastánc csoport*** – Pécskövi Veronika

***Gyerek hastánc csoport*** – Tordai Angéla

***Country tánc*** – Tordai Angéla

***Egészségmegőrző torna*** – Dr. Ladányi Györgyi

***Gymstic*** – Krilek Bea

***Gerincjóga foglakozás – Varga Éva***

***Pattogó menyecskék néptánc csoport – Molnár Sándorné***

***Ezek a csoportok a művelődési házból át lettek irányítva az iskola és az óvoda tornatermébe mindaddig, míg a művelődési házunk helyiségei tanteremként funkcionálnak.***

A helyi civil szervezetek közül is többen éltek a művelődési ház nyújtotta lehetőségekkel. Számos szervezet tartotta nálunk ***közgyűléseit, megbeszéléseit, összejöveteleit*** (Délegyházi Önkéntes Tűzoltó Egyesület, Magyar Naturisták Egyesülete, Délegyházi Segítő Anyukák Egyesülete).

Intézményünk adott otthont a Ráckevei Munkaügyi Központ és a MISA alapítvány által közösen szervezett ***Senior Foglalkoztatási Klubnak***.

Itt tartotta fogadóóráját a ***Falugazdász*** és az ***Agrárkamara*** képviselője is.

**4. Egyéb programok**

Az év folyamán többször adtunk helyet az ***Hunyadi János Általános Iskola*** rendezvényeinek (Farsang, Művészeti Est)

Állandó helyszínt biztosítunk a ***Gyermekjóléti és Családsegítő Szolgálat*** munkatársainak.

Intézményünk kezelésében működik **a Civilek Háza** közösségi helyszín

Az épület bérbeadása, foglalásainak kezelése, adminisztrálása hozzánk tartozik.

A Civilek Háza állandó helyszíne a ***Délegyháza Községi Sportegyesület Asztalitenisz Szakosztálynak***, a ***Nosztalgia Klubnak*** és a ***Pattogó Menyecskék*** tánccsoportnak.

**5. 2018 évi célkitűzések**

2018-ban is intézményünk feladata lesz a saját programjaink mellett a település kulturális eseményeinek szervezése és lebonyolítása, szakmai tudásunkkal és eszközeinkkel történő támogatása.

Az anyagi lehetőségeink a fenntartó önkormányzattól függnek. Amennyiben rendelkezésünkre bocsájtják a 2018 évre tervezett összeget, intézményünknek minden eszköze meglesz a sikeres és színvonalas működéshez.

A szakmai tevékenység területén a hagyományos programok megtartása mellett továbbra is kiemelt feladatunknak tekintjük a helyi közösségi kezdeményezések támogatását, szakmai segítését, illetve új programok rendezését, bevezetését.

Délegyháza, 2018. január 12.

**Szabóné Pál Orsolya**